stanford-oval/wikipedia huggingface dataset:
นาบู
ประวัติ > การปิดกั้นนาบู > มองหาความช่วยเหลือ

เมื่อมาถึงคอรัสซังราชินีอมิดาล่าก็มุ่งหน้าสู่วุฒิสภา สมาพันธ์นั้นมีพันธมิตรที่ทรงพลังและร่ำรวย และวุฒิสมาชิกพัลพาทีนก็โน้มน้าวให้ราชินีทำการอภิปรายไม่ไว้วางใจต่อสมุหนายกฟินิส วาโรลัม ด้วยการทำสิ่งนี้ เธอหวังที่จะบีบบังคับให้มีการเปลี่ยนผู้นำที่น่าพอใจมากกว่านี้ ราชินีได้กลับสู่บ้านเกิดของเธอเพื่อนำกองกำลังต่อต้านด้วยตนเอง เมื่อมาถึงบ้านแพดเม่ อมิดาล่าได้มองหาความช่วยเหลือจากชาวกันแกนที่สันโดษ เธอร้องขอให้พวกเขาร่วมกันต่อสู้กับศัตรูคนเดียวกัน กันแกนตกลงที่จะเป็นพันธมิตรและนำกองทัพเข้าต่อกรกับฝ่ายสมาพันธ์โดยมีจุดประสงค์เพื่อหันเหความสนใจกองกำลังของสมาพันธ์ที่ปกป้องเมืองหลวงของนาบูอยู่ ผู้กองพานากาและกององครักษ์สามารถรวบรวมเหล่ายานขับไล่และทำการเข้าต่อสู้ครั้งสุดท้ายกับยานหลวงของสมาพันธ์ ในที่สุดการร่วมมือกันของชาวนาบูกับกันแกนก็สามารถเอาชนะสมาพันธ์ได้ เมื่ออนาคิน สกายวอล์คเกอร์ได้เข้าทำลายยานควบคุมโดยจากข้างในโดยไม่ได้ตั้งใจ  ด้วยความกล้าหาญของเธอที่ช่วยชาวนาบูเอาไว้ นาบูได้ขอให้เปลี่ยนรัฐธรรมนูญเพื่อให้แพดเม่ อมิดาล่าและอาจรวมทั้งผู้สืบสกุลของเธอได้ปกครองนาบูต่อไป อย่างไรก็ตาม แพดเม่ อมิดาล่าได้ปฏิเสธมันและก้าวลงจากอำนาจ
ประวัติ > การปิดกั้นนาบู > ผลที่ตามาหลังจากสิ้นสุดการรุกราน

การรุกรานของสมาพันธ์และเหตุการณ์รุนแรงได้เปลี่ยนแปลงนาบูอย่างมาก ชาวนาบูสงสัยในบทบาทของพวกเขาในสาธารณรัฐกาแลกติก ชาวนาบูมากมายเชื่อว่าสาธารณรัฐนั้นอ่อนแอและไม่สามารถปกป้องพวกเขาได้ อย่างที่ยอมให้สมาพันธ์บุกดาวของพวกเขา
ชาวนาบูเหล่านี้เชื่อว่าพวกเขาต้องปกป้องตัวเองและรายได้จากพลาสม่านั้นก็จะต้องนำมาใช้ในการนี้ ด้วยการเป็นอิสระจากสัญญากับสมาพันธ์การค้า นาบูจึงได้รับผลประโยชน์เต็มที่จากการค้าพลาสม่า ชาวนาบูคนอื่นๆ ยังคงสนับสนุนสาธารณรัฐกาแลกติกโดยรู้สึกดีที่มีสมุหนายกพัลพาทีนเป็นชาวนาบูเช่นกัน
การกระทำของทั้งสองฝ่ายของนาบูทำให้นาบูแข็งแกร่งขึ้นและเพิ่มกำลังทางทหาร งบประมาณของกององครักษ์ได้เพิ่มขึ้นและส่งผลให้อาวุธและยานเกราะมากขึ้นไปด้วย
ประวัติ > สงครามโคลน

วุฒิสภากาแลกติกเป็นที่แสดงความคิดเห็นใหม่ของแพดเม่ อมิดาล่า แม้ว่าชาวนาบูและในวุฒิสภากาแลกติกบางส่วนต้องการอำนาจบริหารส่วนกลาง แพดเม่ก็ทำการโหวตครั้งแล้วครั้งเล่าเพื่อต่อต้านการกระทำทางทหารจนเธอกลายมาเป็นผู้นำฝ่ายค้าน การกระทำทางทหารจะทำให้วุฒิสภาสร้างกองทัพหลักที่จะทำตามความต้องการของสมุหานายก ขณะที่ดาวสมาชิกที่มีข้อจำกัดในการสร้างกองทัพของตน อย่างกององครักษ์ของนาบู เพื่อควบคุมดุลย์อำนาจ แพดเม่ อมิดาล่าอาจต่อต้านการกระทำดังกล่าวเพราะว่าการกำหนดต่อกองทัพบนดาวบ้านเกิดของเธอก็เป็นได้
อย่างไรก็ตาม วุฒิสมาชิกแพดเม่ อมิดาล่าไม่สามารถทำอะไรได้และวุฒิสภาก็ออกเสียงให้สร้างกองทัพ ในขณะนั้นเอง พัลพาทีนที่เป็นคนจากนาบูได้กลายมาเป็นสมุหนายกของสาธารณรัฐอย่างเต็มตัว และเขาก็ได้รับการสนับสนุนจากนาบูเป็นหลัก
ประวัติ > สงครามโคลน > การรุกรานที่ไม่รู้จบ

ในช่วงสงครามโคลน สมาพันธ์ระบบดาวอิสระ (รวมทั้งสมาพันธ์การค้า) ได้กระทำการรุกรานนาบูอีกครั้งโดยได้รับการสนับสนุนจากราชินีจามิลลาชาวนาบูที่เป็นฝ่ายแบ่งแยกดินแดน เดิร์จและอซาจจ์ เวนเทรสส์ได้จัดทีมเพื่อทำการปล่อยแก๊สพิษบนดาว แต่ก็ทำได้เพียงทำลายอาณานิคมของชาวกันแกนบนโอมาดูนเท่านั้น เหตุการณ์นี้ทำให้ฝ่ายแบ่งแยกดินแดนวางแผนที่เฉียบขาดมากขึ้นเพื่อยึดครองนาบูให้ได้ ในเวลาต่อมา กองทัพดรอยด์ขนาดเล็กได้พยายามลอบสังหารวุฒิสมาชิกอมิดาล่าในตลาดของนาบู วุฒิสมาชิกถูกช่วยเอาไว้โดยศิลปินผู้ซึ่งเห็นนิมิตการตายของแพดเม่และเด็กแฝดที่เธออุ้มท้อง
เมื่อสิ้นสุดสงครามโคลน วุฒิสมาชิกอมิดาล่าเสียชีวิตลงไม่นานหลังจากให้กำเนิดลูกแฝดของเธอ การตายของเธอนั้นบอกว่าเธอตรอมใจหลังจากที่ได้รับรู้ว่าสามีของตน อนาคิน สกายวอล์คเกอร์ได้เข้าสู่ด้านมืดและกลายมาเป็นซิธลอร์ดที่น่ากลัวนามว่าดาร์ธ เวเดอร์ งานศพของวุฒิสมาชิกจัดขึ้นในเมืองธีด ซึ่งจัดขึ้นโดยไรโอ ธูลยายของนาเบอรี
ประวัติ > ยุกคของจักรวรรดิ

หลายปีต่อมา นาบูยังคงสนับสนุนสมุหนายกและต่อมาก็จักรพรรดิพัลพาทีน รวมทั้งการก่อตั้งจักรวรรดิกาแลกติกถึงแม้ว่าการทำเช่นนี้จะเป็นการทำให้ประชากรรู้สึกถึงความสุขในตอนที่สาธารณรัฐยังคงอยู่ ชาวนาบูมากมายทำงานให้กับจักรวรรดิและผู้กองพานากาได้กลายมาเป็นผู้ช่วยจักรพรรดิและต่อมาก็ได้เป็นมอฟฟ์ในเขตชอมเมลล์
ประวัติ > ยุกคของจักรวรรดิ > การลอบสังหารราชินีเอไพลานา

ในช่วงปีแรกของจักรวรรดิ ราชินีเอไพลานายังคงภักดีต่อจักรวรรดิแต่ลับหลังเธอก็เคลือบแคลงในการปกครองใหม่นี้ ตลอดช่วงการปกครองของเธอนั้นสิ่งก่อสร้างของรัฐบาลและองค์กรบนนาบูยังคงเป็นของสาธารณรัฐ ไม่ใช่จักรวรรดิ เธอได้ซ่อนกลุ่มเจไดไว้อย่างลับๆ ซึ่งส่วนใหญ่รอดจากคำสั่งที่ 66 เธอถูกจับได้เมื่อ 18 ปีก่อนยุทธการยาวิน ในการต่อสู้ที่เงียบงันนั้น เอไพลานาและเจไดของเธอถูกสังหารโดยกองทหารที่ 501 เธอถูกแทนที่โดยราชินีไคลันธา ผู้ซึ่งจักรวรรดเชื่อว่าจะเป็นหุ่นเชิดให้กับพวกเขาได้ดี
ประวัติ > ยุกคของจักรวรรดิ > การปกครองของไคลันธา

หากว่าไคลันธาไม่ชอบใจนักที่จะคืนสู่สาธารณรัฐเก่า เธอก็คงไม่อยากเป็นผู้สนับสนุนจักรวรรดิเช่นกัน ไม่นานหลังจากที่เธอขึ้นครองบัลลังก์ เธอก็เริ่มออกคำสั่งให้ทำการสืบสวนการตายของผู้ปกครองก่อนหน้าเธอโดยรับรู้ถึงการมีส่วนร่วมในการลอบสังหารของจักรวรรดิ ไคลันธานั้นระมัดระวังที่จะรักษาความสัมพันธ์กับจักรวรรดิโดยไม่อยากให้พวกเขาต้องกลายมาเป็นศัตรู แต่เธอปฏิเสธที่จะเปลี่ยนโครงสร้างของประชาธิปไตยในรัฐธรรมนูญของนาบูหรือแม้กระทั่งยกเลิกอำนาจและกฎหมายของกษัตริย์ เช่นเดียวกันกับราชินีจามิลลา ไคลันธาเองก็เห็นใจฝ่ายแบ่งแยกดินแดน
ไคลันธาเป็นที่นิยมอย่างมากในหมู่ชาวนาบู ความนิยมที่ป้องกันเธอจากแรงกดดันของจักรวรรดิ อย่างไรก็ตามราชินีมักถูกจำกัดให้อยู่เพียงลำพังในราชวังธีดโดยนายพลเรือของจักรวรรดิ
ไคลันธาได้ครองอำนาจต่อมาอีกหลายยุคมากกว่าผู้ปกครองและผู้ที่รอดจากจักรวรรดิที่ล่มสลาย และอาจได้เป็นราชินีตลอดชีวิตของเธอ ไคลันธายังได้แต่งตั้งหลานของแพดเม่ อมิดาล่านามว่าพูจา นาเบอรีให้เป็นวุฒิสมาชิกของจักรวรรดิ พูจานั้นอาจมีอายุเท่ากับลูกพี่ลูกน้องของเธอ นั่นก็คือเจ้าหญิงเลอา ออร์กานาแห่งอัลเดอราน
ในช่วงเวลานั้นเอง รอริได้เป็นสถานที่การรบครั้งใหญ่ระหว่างกองกำลังของพันธมิตรฟื้นฟูสาธารณรัฐและจักรวรรดิกาแลกติก การรบได้ปกคลุมไปทั่วเมืองของเรสทัสส์ ซึ่งเป็นที่แรกและที่สุดท้ายที่หัตถ์ของจักรพรรดินามว่าเอราลินา ซิลค์ได้ปรากฏตัว
หลังจากยุทธการเอนดอร์ เมื่อข่าวการตายของพัลพาทีนได้กระจายไปทั่วกาแลกซี่ ซึ่งดูเหมือนนาบูได้เอาชนะกองกำลังรักษาการของจักรวรรดิโดยกองทัพที่ร่วมกันระหว่างชาวกันแกนและนาบู ไม่มีใครรรู้ว่าพวกเขาสามารถปลดแอกดาวทั้งดวงได้หรือไม่
ประวัติ > สาธารณรัฐใหม่

หลังจากที่จักรวรรดิล่มสลาย ทูตของนาบูได้ถูกส่งไปประชุมกับสมาชิกของพันธมิตรปลดปล่อยดาว และเป็นหนึ่งในผู้ลงนามของสาธารณรัฐใหม่ ในช่วงเวลาของสาธารณรัฐใหม่ เอรานิ คอร์เดนได้เป็นตัวแทนเขตชอมเมลล์ในวุฒิสภาของสาธารณรัฐใหม่และต่อมาก็เปลี่ยนเป็นวุฒิสมาชิกชาวกันแกน
ประวัติ > พันธมิตรกาแลกติก

นาบูไม่ได้ถูกรุกรานโดยยูซาน วองในสงคราม แต่นาบูนั้นส่งกองทหารไปร่วมกับกองทัพของพันธมิตรจนกว่าจะสิ้นสุดสงคราม เนื่องมาจากยานของยูซาน วองในระบบนอกของนาบู นาบูยังเป็นฐานที่มั่นของพันธมิตรกาแลกติกที่หลงเหลือในช่วงสงครามซิธ-จักรวรรดิ
วัฒนธรรม

ประวัติศาสตร์ของนาบูนั้นเกี่ยวกับบาทหลวงและผู้คนที่ร่อนเร่ที่ย้ายเข้ามาอยู่เป็นเผ่าและกลุ่มบนที่ราบขนาดใหญ่โดยมีน้อยนักที่ตั้งรกรากจริงๆ จากการตามรอยของเผ่าทำให้ทราบว่าพวกเขามาจากยานล่าอาณานิคมที่พาพวกเขามายังนาบูและพวกกลุ่มก็มาจากพวกที่มาเพื่อตั้งรกราก นาบูมีตระกูลที่น่าเคารพถึงแม้ว่าในยุคของราชินีอมิดาล่าจะมีครอบครัวน้อยนักที่สามารถหากต้นกำเนิดได้
นาบูได้กลายมาเป็นสังคมที่ใช้ระบบศักดินาพร้อมกับการจัดลำดับด้วยลักษณะทางพันธุ์กรรมถึงแม้ว่าจะไม่เหมือนสังคมศักดินาอื่นๆ นาบูไม่มีการบันทึกถึงชนชั้นทาส
ในที่สุดนาบูได้กลายมาเป็นดาวที่สงบสุขและเป็นศิลปะท่ามกลางสิ่งอื่นๆ
การเป็นผู้ใหญ่และมีสิทธิมีเสียงในการโหวตนั้นวัดจากความรู้ไม่ใช่อายุ นั่นทำให้วัยรุ่นมากมายมีส่วนเกี่ยวข้องกับสาธารณะ นาบูได้แสดงให้เห็นถึงสิทธิของผู้หญิงที่สามารถขึ้นมาเป็นใหญ่ได้มากกว่าผู้ชาย
วัฒนธรรม > การตั้งรกรากและดินแดน

ถึงแม้ว่าในช่วงแรกนั้นนาบูจะเป็นสังคมที่ร่อนเร่แต่ในที่สุดก็มีการตั้งรกรากอย่างสมบูรณ์ตามเส้นทางการค้าและแม่น้ำหรือไม่ก็สถานที่มีการป้องกันดี อย่าง เจจาพีคในเขากัลโล ด้วยการเป็นหนึ่งในที่ตั้งแรกๆ ของมนุษย์บนนาบู เดจาพีคเป็นที่ที่น่าเคารพก่อนที่อำนาจการเมืองจะย้ายไปสู่ธีด คีเรนและธีดถูกสร้างให้เป็นเป็นชุมชนไร่นาผู้ที่ผลิตอาหาร ในที่สุดคีเรนได้กลายมาเป็นศูนย์กลางทางการค้าในขณะที่ธีดกลายมาเป็นที่สำหรับชนชั้นสูง คาดาราถูกสร้างเป็นเมืองชายฝั่งสำหรับชาวประมงบนนาบู มอเนียเป็นที่แรกและที่เดียวที่สร้างในดินแดนของชาวกันแกนในหนองน้ำไลนอร์ม
ด้วยความโดดเด่นทางภูมิศาสตร์ของดาวทำให้เกิดที่ราบขนาดใหญ่ที่ทางเหนือ ภูเขาอยู่บริเวณตรงกลาง และหนองน้ำและลำธารก็อยู่ทางตอนใต้
ที่ราบทางเหนือนั้นติดกับมหาสมุทรทางเหนือและถูกแบ่งออกเป็นเขตต่างๆ โดยที่ราบหญ้าขนาดใหญ่จะมีธีดเป็นเมืองหลวง ที่ราบหญ้าขนาดใหญ่ทางตะวันออกจะมีชุมชนอยู่เล็กน้อย และที่ราบหญ้าขนาดใหญ่ทางตะวันตกจะมีเมืองคาดาราที่ติดกับทะเลตั้งอยู่และรวมทั้งศูนย์การค้าขายอย่างคีเรน เทือกเขากัลโลเป็นเขตที่มีเดจาพีคและวาไรคิโนที่รู้จักกันว่าเป็นทะเลสาบที่เงียบสงบในขณะที่บึงไลนอร์มขนาดใหญ่ได้ครอบครองพื้นที่ทางตอนใต้โดยมีเมืองมอเนียเป็นเมืองหลวง จักรพรรดิพัลพาทีนได้สร้างที่สถานที่ของจักรวรรดิบนภูเขาที่ดับแล้วในเขตนี้
วัฒนธรรม > ศาสนา

การนับถือพระเจ้าหลายองค์ของนาบูอาจเทียบได้กับพระเจ้าองค์เดียว อย่างเทพีแห่งความปลอดภัย ไชยาราเป็นเทพเจ้าที่สะท้อนให้เห็นถึงการนับถือดวงจันทร์ของมนุษย์ อย่างไรก็ตามท่านแม่วิม่าจะอยู่สูงสุดในบรรดาเทพเจ้าทั้งหลายเหมือนกับไกอาเทพแห่งพิภพในหลายๆ วัฒนธรรม
นักปราชญ์ยุคโบราณของนาบูเป็นที่เคารพและมีเกียรติ และพร้อมกับตระกูลที่น่านับถือทำให้นาบูเต็มไปด้วยมุมมองมากมายที่มีพื้นฐานมาจากศาสนา
นักบวชที่ทุ่มเทมากมายได้ก่อตั้งชุมชนพระเจ้าและนิกายขึ้นมา อย่างเช่นภราดรภาพแห่งการตระหนักซึ่งมุ่งเน้นไปที่เทพเจ้าองค์เดียว นิกายที่เคร่งศาสนาเหล่านี้จะปกครองโดยสังฆราชหรือสันตะปาปา นิกายที่เคร่งครัดกว่านั้นจะอยู่ในที่ที่ห่างไกลและโดดเดี่ยวเพื่อละทางโลกและอยู่อย่างสงบ
วัฒนธรรม > ของส่งออก

สินค้าส่งออกหลักของนาบูคือพลาสม่าที่ไหลมาจากเบื้องล่างของดาว การค้าขายพลาสม่าบนนาบูได้เริ่มขึ้นในช่วงการปกครองของกษัตริน์เวอรูนาและสิ้นสุดที่สมาพันธ์การค้า ในที่สุดมันได้นำไปสู่การปิดกั้นนาบู นอกจากนี้ยังมีไวน์ที่เป็นหนึ่งในของส่งออกของนาบูพร้อมกับศิลปะชั้นเลิศและอิทธิพลของสถาปัตยกรรมอีกด้วย
เบื้องหลัง

ในปี 2004 ดีวีดีฉบับพิเศษของสตาร์ วอร์ส เอพพิโซด 6: การกลับมาของเจได เมื่อข่าวการพ่ายแพ้และการเสียชีวิตของจักรพรรดิในยุทธการเอนดอร์ได้ถูกประกาศไปทั่วกาแลกซี่ได้มีฉากพิเศษที่เพิ่มเข้าไปซึ่งเป็นการเฉลิมฉลองบนานบู
ในหนังสือชื่อSecrets of Nabooได้บอกว่านาบูมีประชากรที่เป็นมนุษย์ประมาณ 1.2 พันล้านคนซึ่งมากกว่าจำนวนประชากรในหนังสือเล่มต่อๆ มา
เป็นไปได้ว่านาบูนั้นตั้งชื่อตามนาบูที่เป็นเทพเจ้าแห่งปัญญาที่นับถือโดยชาวบาบีลอนในยุคโบราณ
สิ่งก่อสร้างของนาบูมีพื้นฐานมาจากฮาเกีย โซเฟียในอิสตานบัล ตุรกี
ในหนังสือThe New Essential Guide to Alien Speciesได้กล่าวว่ากองทัพแรกถูกสร้างขึ้นเมื่อ 1,000 ปีก่อนยุทธการนาบูเพื่อต่อกรกับผู้รุกรานลึกลับและรวบรวมเผ่าของชาวกันแกน อย่างไรก็ตามการรบครั้งนี้มีความจริงที่ว่าเกิดขึ้นเมื่อหนึ่งพันปีก่อนสงครามระหว่างเผ่าของชาวกันแกนและสงครามระหว่างชาวกันแกนกับชาวนาบู
อีกความแตกต่างหนึ่งปรากฏในหนังสือEssential Guidesที่มีสงครามระหว่างชาวกันแกนกับชาวนาบู แหล่งข้อมูลหนึ่งได้กล่าวว่ามันเกิดขึ้นในระหว่าง 150-121 ปีก่อนยุทธการยาวิน ในขณะที่หนังสือNew Essential Guide to Alien Speciesได้กล่าวว่าสงครามระหว่างชาวกันแกนกับชาวนาบูนั้นไม่เคยเกิดขึ้นเลย
สถานที่จริงของนาบูคือพลาซ่า เดอ เอสปันยา (Plaza de España) ในสเปน และทะเลสาบโคโมและพระราชวังคาเซอตาในอิตาลี
แหล่งข้อมูลอื่น

Naboo ใน Star Wars Databank
Naboo ใน Wookieepedia: The Star Wars Wiki
| ด ค กสตาร์ วอร์ส เอพพิโซด 1: ภัยซ่อนเร้น |
| --- | --- |
ตัวละคร:  ไควกอน จินน์  โอบีวัน เคโนบี  ดาร์ธ มอล  แพดเม่ อมิดาลา  อนาคิน สกายวอล์คเกอร์  พัลพาทีน/ดาร์ธ ซิเดียส  เมซ วินดู  โยดา  จาร์ จาร์ บิงคส์  ซีทรีพีโอ  อาร์ทูดีทู  แจบบา เดอะ ฮัทท์ 
ดาวเคราะห์:  คอรัสซัง  นาบู  ทาทูอีน 
เมือง:  คอรัสซัง 
เกม:  พินบอล
บีเคเค (วงดนตรี)

| บีเคเค BKK |
| --- | --- |
ที่เกิด:  กรุงเทพมหานคร ประเทศไทย
แนวเพลง: ป็อป
ช่วงปี: พ.ศ. 2541 - 2544
ค่ายเพลง: จีเอ็มเอ็ม แกรมมี่

สมาชิก: ตะวัน จารุจินดา (เติ้ล)  นันทศัย พิศลยบุตร (เต้)  ศิวัส นฤภัย (ติว)
บีเคเค (อังกฤษ: BKK) เป็นวงบอยแบนด์สัญชาติไทย ประกอบด้วยสมาชิก เติ้ล - ตะวัน จารุจินดา, เต้ - นันทศัย พิศลยบุตร, ติว - ศิวัส นฤภัย ในปี พ.ศ. 2541 - 2544 โดยมีผลงานเพลงเมื่อปี พ.ศ. 2542
ออกอัลบั้ม ภายใต้สังกัดเมกเกอร์เฮด ในเครือจีเอ็มเอ็ม แกรมมี่ ใช้ชื่อว่า "Work Shop (เวิร์ค ช็อป)" โดยเปิดตัวด้วยเพลง "โง่" แต่เป็นที่รู้จักกับเพลง "ทำไมต้องรักเธอ"
ภายหลังในปีพ.ศ. 2543 เติ้ล ตะวัน ได้ออกอัลบั้มพิเศษร่วมกับศิลปินในสังกัดเมกเกอร์เฮด นั้นก็คือClub Love (คลับเลิฟ) และอัลบั้มเพลงประกอบละครเรื่อง น้ำพุ ทางช่อง 7 สี
หลังจากที่ยุติวงอย่างเป็นทางการแล้ว ศิลปินทั้งสามก็ได้เป็นนักแสดงสังกัดสถานีโทรทัศน์สีกองทัพบกช่อง 7
สมาชิก

| ชื่อ-นามสกุล | ชื่อเล่น | เชื้อชาติ | ตำแหน่งในวง | วันเกิด |
| --- | --- | --- | --- | --- |
| ตะวัน จารุจินดา | เติ้ล | ไทย  | หัวหน้าวง นักร้องเสียงหลัก | 7 ตุลาคม พ.ศ. 2523 (44 ปี) |
| นันทศัย พิศลยบุตร | เต้ | ไทย   | นักร้องสนับสนุน | 3 กรกฎาคม พ.ศ. 2525 (42 ปี) |
| ศิวัส นฤภัย | ติว | ไทย   | นักร้องสนับสนุน | 3 สิงหาคม พ.ศ. 2524 (43 ปี) |
ผลงานเพลง > สตูดิโออัลบั้ม (BKK)

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: Work Shop  ประเภท: เทป/ซีดี  สังกัด: จีเอ็มเอ็ม แกรมมี่:  โง่  แค่เธอก็พออยู่แล้ว  ลืมเลยดีกว่า  ทำอย่างนี้ทำไม  ทำไมต้องรักเธอ  จะรักซะอย่าง  งมงาย  ขายคุณคนเดียว  ขอโทษจริงๆ  ขอแค่นี้
ผลงานเพลง > อัลบั้มพิเศษ

อัลบั้มพิเศษภายใต้สังกัด GMM ตั้งแต่ พ.ศ. 2541 - พ.ศ. 2544 (เฉพาะเติ้ล)
| รายละเอียดอัลบั้ม | รายชื่อเพลง |
| --- | --- |
Club Love ปี: พ.ศ. 2543  สังกัด: เมกเกอร์เฮด:  ClubLOVE  รูปเหงาๆ  เศร้า  ขอบาย  ไม่ใช่ฝัน  ปิดไม่มิด  เชอะ!!!  ก่อนหลับตา  FORGET  เฟรนด์ชิพ(FRIENDSHIP)
อัลบั้มเพลงประกอบละคร น้ำพุ ปี: พ.ศ. 2544  สังกัด: เมกเกอร์เฮด:  เสียคน (เสือ ธนพล)  รักเธอ (ไบรโอนี่)  พระจันทร์สีน้ำเงิน (ตะวัน จารุจินดา)  เต้นด้วยคน (บับเบิ้ล เกิร์ล , ซายน์)  ฝันที่สวยงาม มิ้นท์ อรรถวดี  จะไปทางไหน (ประดิษฐ์)  หา (ตะวัน จารุจินดา)  มามะ (แพร เอมเมอรี่)  ไม่หยุดรักเธอ (ตะวัน จารุจินดา)  ดึงดาว (แมทธิว ดีน)
ผลงานการแสดง > ละครโทรทัศน์

2543 เรื่อง สาวใช่หัวใจชิคาโก้ (เฉพาะเติ้ล)
2544 เรื่อง หน้าต่างบานแรก (เฉพาะเต้)
2545 เรื่อง น้ำพุ (เฉาะเติ้ล)
ผลงานการแสดง > มิวสิกวีดีโอ

2540 เพลง หรือเธอเสียดาย? ของ นาวิน ต้าร์ (เต้)
2541 เพลง ได้ไหม ของ ไบรโอนี่ (ติว)
2541 เพลง พอแล้ว ของ นิโคล เทริโอ (ติว)
2541 มินิซีรีส์ กะ-โป-โล-คลับ ของ นิโคล เทริโอ (ติว)
2541 เพลง รักไปแล้ว ของ นาวิน ต้าร์ (เต้)
บ้านไร่ปลายฝัน

บทความนี้เกี่ยวกับชุดหนังสือ สำหรับชุดละครโทรทัศน์ ดูที่ 4 หัวใจแห่งขุนเขา
| --- | --- |
ธาราหิมาลัย   ดวงใจอัคนี   ปฐพีเล่ห์รัก   วายุภัคมนตรา
ผู้ประพันธ์: ณารา, ซ่อนกลิ่น, ร่มแก้ว, แพรณัฐ
ประเทศ: ไทย
ภาษา: ไทย
ประเภทหนังสือ: นวนิยายรัก
สำนักพิมพ์: พิมพ์คำ
วันที่ตีพิมพ์: พ.ศ. 2552
ประเภท: สิ่งตีพิมพ์
บ้านไร่ปลายฝัน เป็นชุดนวนิยายรัก ประพันธ์โดย ณารา ซ่อนกลิ่น ร่มแก้ว และแพรณัฐ ประกอบไปด้วยหนังสือ 4 เล่ม คือ ธาราหิมาลัย ดวงใจอัคนี ปฐพีเล่ห์รัก และ วายุภัคมนตรา ตีพิมพ์ครั้งแรกเมื่อเดือนมีนาคม พ.ศ. 2552 โดยสำนักพิมพ์พิมพ์คำ
เป็นเรื่องราวเกี่ยวข้องกับฝาแฝดสี่คน คือ ปฐพี วายุภัค อัคนี และทิพย์ธารา ซึ่งแต่คนมีอุปนิสัยตรงกับชื่อตัวละคร หนังสือแต่ละเล่มมีแฝดสี่คนนี้เป็นตัวละครหลักในนวนิยาย
นวนิยายชุด บ้านไร่ปลายฝัน ได้ถูกนำไปสร้างเป็นละครโทรทัศน์ ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2553 โดยตั้งชื่อว่า ละครชุด4 หัวใจแห่งขุนเขาเพื่อเป็นการฉลองครบรอบ 40 ปี สถานีวิทยุโทรทัศน์ไทยทีวีสีช่อง 3 ประกอบด้วย ธาราหิมาลัย ดวงใจอัคนี ปฐพีเล่ห์รัก และ วายุภัคมนตรา จะออกอากาศทุกวันศุกร์ เสาร์ อาทิตย์ เริ่ม 16 ตุลาคม พ.ศ. 2553 ทางสถานีวิทยุโทรทัศน์ไทยทีวีสีช่อง 3
ที่มาของเรื่อง

โครงการบ้านไร่ปลายฝันเกิดขึ้นโดยใช้พล็อตเรื่องเป็นหนึ่งเดียวกัน และสมมุติตัวละครขึ้นมา 1 ครอบครัว เป็นพี่น้อง 4 คน จากนั้นแบ่งให้นักเขียน 4 คน ไปคิดเรื่องราวและเขียนตามที่ตัวเองถนัด และถ่ายทอดออกมาเป็นนวนิยาย บ้านไร่ปลายฝันจึงเป็นนวนิยายภาคต่อ แนวโรแมนติกคอมเมดี้หลากรสในแบบกาลเวลาปัจจุบัน ที่บอกเล่าเรื่องราวจากภาพเดียวกันแต่คนละมุม
ณาราเป็นผู้เริ่มพล็อตเรื่องโดยได้ดูสารคดีชีวิตของแฝด 4 คน ซึ่งเป็นเรื่องของคุณพ่อที่เป็นผู้อำนวยการโรงพยาบาลแห่งหนึ่งในสหรัฐอเมริกา เขาและภรรยาประสบปัญหาการมีลูกยากจึงต้องไปหวังพึ่งทางด้านวิวัฒนาการทางวิทยาศาสตร์ ซึ่งสิ่งนี้เองที่ทำให้พวกเขาได้ลูกแฝด 4 คน เป็นผู้ชาย 3 คน ผู้หญิง 1 คน ซึ่งลูกสาวคนนี้จะคอยควบคุมพี่ชายทั้ง 3 คนได้ ซึ่งทำให้ได้พลอตตัวละครขึ้นมา ส่วนซ่อนกลิ่นเป็นผู้คิดบทสรุปตอนจบ
ณาราตั้งใจจะเขียนเรื่องของน้ำ แฝดสาวคนสุดท้องตั้งแต่แรก ส่วนซ่อนกลิ่นเห็นว่าไฟ น่าจะเข้าทางกว่า ก็เลยขอตัวละครนี้มาเขียน และแพรณัฐก็ได้ ลมไป ที่เหลือคือเรื่องของ ดิน จึงตกเป็นเรื่องของร่มแก้วซึ่งไม่ได้อยู่ในงานวันนั้นด้วย
จากนั้นต่างคนต่างก็ไปคิดพล็อตมาแล้วก็มาประชุมร่วมกันทั้งนัดเจอกัน จนได้ไปเที่ยวฟาร์มร่วมกันแล้วก็กลับมาเขียนกันจนออกมาเป็นนวนิยายชุด บ้านไร่ปลายฝัน
ตัวละคร > ตัวละครหลัก

ปฐพี อดิศวร หรือ ดิน เป็นลูกคนโตในบรรดาแฝดสี่ เจ้าแผนการ ชอบวางแผน สุขุม หวงน้องสาวมาก แม้จะมีนิสัยขี้เล่น เจ้าเล่ห์ แต่ภายนอกเขากลับดูเงียบขรึม เคร่งเครียด เป็นเจ้าของธารารินรีสอร์ต มีจุดอ่อนคือเป็นโรคแพ้กะเทย มีม้าชื่อ สตาร์ดัสต์
วายุภัค อดิศวร หรือ ลม เป็นลูกคนรองในบรรดาแฝดสี่ เพลย์บอย เจ้าสำราญ มีอารมณ์ศิลปิน ละเอียดละออ ชอบวาดรูปและฟังเพลงคลาสสิก ชอบดื่มไวน์ หวงน้องสาวมาก เป็นเจ้าของไร่องุ่นสายลม มีม้าชื่อ สตอร์มเชสเซอร์
อัคนี อดิศวร หรือ ไฟ เป็นลูกชายคนเล็กในบรรดาแฝดสี่ อารมณ์ร้อน มุทะลุ จึงมีเรื่องชกต่อยกับคนอื่นอยู่เสมอ หวงน้องสาวมาก เป็นเจ้าของฟาร์มโคนมอดิศวรรังสรรค์ มีม้าชื่อ ฮีตบลาสต์
ทิพย์ธารา อดิศวร หรือ น้ำ เป็นลูกสาวคนเล็กและเป็นคนสุดท้องในบรรดาแฝดสี่ แพทย์หญิงในโรงพยาบาลประจำอำเภอแห่งหนึ่ง มีนิสัยอ่อนโยน นิ่มนวล เพราะเป็นน้องสาวคนเดียว พี่ชายทั้งสามจึงหวงเธอมาก มีม้าชื่อ แบล็กสตรีม
มนตรี อดิศวร บิดาของแฝดทั้งสี่ แต่งงานกับสุพรรษา ลูกสาวเจ้าของฟาร์มรังสรรค์ จึงก่อร่างสร้างตัวจากการทำฟาร์มโคนมอดิศวรรังสรรค์ ต่อมามีบุตร จึงขยายกิจการเป็นรีสอร์ตธาราริน และไร่องุ่นสายลมในเวลาต่อมา และแบ่งให้ลูกชายแต่ละคนบริหารงาน
สุพรรษา อดิศวร มารดาของแฝดทั้งสี่ ลูกสาวเจ้าของฟาร์มรังสรรค์ มีบุตรยากจึงทำกิฟต์ และพบว่าท้องลูกแฝดสี่ เนื่องด้วยไข่สุกพร้อมกันหลายใบ ข่าวแฝดสี่นั้นโด่งดังไปทั่วประเทศ
ตัวละคร > ตัวละครรอง

เจ้าชายภูวเนศ วาสุเทพ ศรีวาสตาวา ราชพุฒ มกุฎราชกุมารแห่งปารวัตร หรือ นายปูเป็น – เป็นเจ้าชายแห่งประเทศปารวัตร มกุฎราชกุมารที่ต้องสืบบัลลังก์ต่อจากกษัตริย์วาสุเทพ เรียนจบทางด้านทหาร และการปกครอง เป็นที่รักใคร่ของประชาชนในประเทศมาก บุคลิกภายนอก – ผิวขาวละเอียด หน้าคม คิ้วเข้ม ร่างสูงใหญ่ มีเสน่ห์ดึงดูดทางเพศสูง อุปนิสัย – ฉลาด พูดน้อย เจ้าเสน่ห์ เก็บความรู้สึกเก่ง กริยามารยาทเพียบพร้อมทุกระเบียดนิ้ว ภายใต้ความสง่างามแฝงไปด้วยความอบอุ่นอ่อนโยน มีความสามารถในการขี่ม้า และการประกอบเครื่องยนต์ รวมถึงการใช้คอมพิวเตอร์ ความสามารถพิเศษ – พูดได้ 5 ภาษา อังกฤษ ฝรั่งเศส ญี่ปุ่น ไทย และภาษาประจำชาติ
อัจจิมา พศวัต หรือ จิ๊ด ลูกสาวของตระกูลพศวัต เป็นคู่กัดกับอัคนีมานานและการ บริหารงานฟาร์มโคนมก็แข่งขันกันตลอด
เฌอเอม ว่องวานิชสกุลกิจ หรือ ชะเอม สาวเจ้าเล่ห์ที่ปลอมตัวเข้ามาสร้างความวุ่นวายให้ธารารินรีสอร์ต ลูกสาวของมะลิ อดีตหัวหน้าแผนกแม่บ้านของธารารินรีสอร์ต กับ โมกข์ เจ้าของรีสอร์ตแมกไม้วัลเลย์ แต่ถูกปฐพีรู้ทันแทบทุกครั้ง
ทิชากร มณีพงศ์ไพศาล หรือ กะทิ นักเขียนสาวช่างฝัน เจ้าของนามปากกา ฮัมมิ่งเบิร์ด ลูกสาวอดีตหมอไสย เข้ามาที่ไร่องุ่นสายลมเพื่อหาข้อมูลแต่งนิยายเล่มใหม่ ตามคำขอของ ซาร่า บรรณาธิการสาวประเภทสอง
ตัวละคร > ตัวละครอื่น ๆ

ปรียานุช หรือ แป๋ม เพื่อนสนิทสาวของทิพย์ธารา ทำงานเป็นพยาบาลในโรงพยาบาลแห่งเดียวกัน เป็นเพื่อนสมัยเรียนของแฝดทั้งสี่มาตั้งแต่เด็ก
นายแพทย์ณภัทร หรือ หมอณัฐ หมอหนุ่มเจ้าสำอางที่ใจกล้ามาจีบทิพย์ธารา ถูกพี่ชายฝาแฝดทั้งสามกลั่นแกล้ง และถูกตั้งข้อสงสัยว่าเป็นเกย์ แต่ภายหลังกลายเป็นเพื่อนสนิทของทั้งสามคน
วรุณ เพื่อนและองค์รักษ์คนสนิทของเจ้าชายภูวเนศ คอยช่วยเหลือเจ้าชายภูวเนศให้กลับประเทศได้
ราจีฟ เพื่อนและองค์รักษ์คนสนิทของเจ้าชายภูวเนศ รักลูกและภรรยามาก คอยช่วยเหลือเจ้าชายภูวเนศให้กลับประเทศได้
ศักดิ์ คนงานคนสนิทของอัคนี จีบทั้งโบพาและจันทู สองพี่น้องในไร่
ศิลา พศวัต พี่ชายของอัจจิมา ติดการพนัน เพราะเป็นลูกชายคนเดียว จึงถูกเอาแต่ใจจนเคยตัว เป็นศัตรูคู้แค้นของอัคนีมานาน
พิศาล พศวัต พ่อของศิลาและอัจจิมา บาดหมางกับตระกูลอดิศวรมานาน เพราะผิดใจกับมนตรีเรื่องสุพรรษา เจ้าทิฐิ
พฤกษ์ เจ้าของโรงแรมสุดหรูในจังหวัดภูเก็ต มีความเป็นสุภาพบุรุษ หลงรักอัจจิมาตั้งแต่แรกพบ
พัชรา หรือ มิลค์ ธิดาโคนม ลูกสาวคนโตของกำนันทอง มีน้องสาวฝาแฝดคือ พัชรี พัชราหลงรักอัคนี
พัชรี หรือ มิ้งค์ ธิดาองุ่นหวาน ลูกสาวคนเล็กของกำนันทอง มีพี่สาวฝาแฝดคือ พัชรา พัชรีหลงรักวายุภัคมานาน
นที เลขาคนสนิทของปฐพี ภูมิฐาน ปากตรงกับใจ คิดอย่างไรก็พูดอย่างนั้น
รุ่งอรุณ กรุ่นกาแฟ หรือ โอเลี้ยง นักเขียนสาว เพื่อนของเฌอเอม
เสก หนุ่มฉกรรจ์ผิวเข้มวัยยี่สิบ เพื่อนวัยเด็กและคนสนิทของวายุภัค
นากรี ทำงานในไร่องุ่นสายลมของวายุ ปากมาก และสอดรู้สอดเห็นไปทั่ว เป็นคนจิตอ่อน มองเห็นสิ่งลี้ลับได้ง่าย เป็นญาติของโบพาและจันทู
ซาร่า หรือ สาโรจน์ บรรณาธิการสาวประเภทสอง รุ่นพี่คนสนิทของวายุและเคยอยู่ทีมฟุตบอลมหาวิทยาลัยเดียวกัน คอยกีดกันและสับรางให้กับวายุภัค เป็นต้นเหตุที่ทำให้ปฐพีเป็นโรคกลัวกะเทย
ภาณุ ผู้จัดการไร่องุ่นสายลม เพื่อนสมัยเรียนของวายุภัค
ไกรฤทธิ์ เป็นบิดาของทิชากร อดีตหมอไสยขาวที่วางมือไปเป็นแพทย์แผนโบราณ หวงลูกสาว เลี้ยงรัก-ยม
ทิพย์ เป็นมารดาของทิชากร ภรรยาของไกรฤทธิ์
ฌ็องแตล สาวลูกครึ่งไทย-ฝรั่งเศส เพื่อนสาวคนสนิทของวายุภัค เคยเป็นแฟนสาวของวายุภัค แต่ได้เลิกราไป เป็นที่ปรึกษาของไร่องุ่นสายลมโดยรับช่วงต่อจากบิดา
รัก-ยม เป็นอมนุษย์ เป็นพี่ของทิชากร ชอบรับประทานองุ่นในไร่ของวายุภัค
พี่หนูต่อ สาวประเภทสองเจ้าของร้านตัดเลื้อ แอนโทนี่ ในดวงใจอัคนี
บั๊ก บันจี้

| Bug Bunji |
| --- | --- |
รู้จักในชื่อ: 4 แมลงน้อยกระโดห้อยหัว
ที่เกิด:  กรุงเทพ ประเทศไทย
แนวเพลง: ป็อป
ช่วงปี: พ.ศ. 2542 - พ.ศ. 2543
ค่ายเพลง: บาแรมยู (จีเอ็มเอ็ม แกรมมี่)

สมาชิก: สาวิกา ไชยเดช (พิ้งกี้)   วนัสนันท์ ธรรมบูรณะวงษ์ (แก็ก)   ธัชชา พุ่มอ่อน (จ๋า)   เจนนิเฟอร์ ชวโนวานิช (เจน)
บั๊ก บันจี้ (อังกฤษ: Bug Bunji) เป็นวงดนตรีเกิร์ลกรุปชาวไทย สังกัด แกรมมี่ มีสมาชิก 4 คนด้วยกัน มีผลงานปี พ.ศ. 2543
ประวัติ

บั๊กบันจี้ หรือ สี่แมลงน้อยกระโดห้อยหัว มีสมาชิก 4 คนด้วยกัน คือ สาวิกา ไชยเดช (พิ้งกี้) วนัสนันท์ ธรรมบูรณะวงษ์ (แก็ก) ธัชชา พุ่มอ่อน (จ๋า) และเจนนิเฟอร์ ชวโนวานิช (เจน) ที่สี่คนมีผลงานอัลบั้มตอนอายุ 12 ปี หนึ่งชุด เมื่อปี พ.ศ. 2543 โดยออกอัลบั้มกับสังกัดจีเอ็มเอ็ม แกรมมี่ กับอัลบั้ม "Forest Girl" ออกวางจำหน่ายเมื่อวันที่ 12 มกราคม พ.ศ. 2543
Forest Girl อัลบั้มชุดนี้มีเพลงยอดนิยมมากมาย เช่น O-YA-O รู้ป่ะ อยากมีแค่เธอ ไม่อยากยืนข้างเธอ และเพลง ขอบคุณดาว ส่วน Producer ในอัลบั้มชุดนี้คือ กบ-นิมิตร จิตรานนท์ แนวเพลงในอัลบั้มชุดนี้เป็นแนวป๊อปค่อนข้างสนุก อบอวลไปด้วยกลิ่นป่า Jungle Sound และศิลปินทั้งกลุ่มยังได้รับรางวัลในวันเด็กอีกด้วย
พวกเธอทั้งสี่คนยังมีผลงานโฆษณาและนิตยสารที่ถ่ายร่วมกัน เช่น โฆษณาแชมพูแคลรอล โฆษณาสกาแคร์ นิตยสาร The Boy และอีกมากมาย
ผลงาน > เพลงที่มีชื่อเสียง

เพลง "ขอบคุณดาว" (3.29)
เพลง "ไม่อยากยืนข้างเธอ" (4.33)
เพลง "รู้ป่ะ" (3.41)
เพลง "ไปวัดจีน" (3.27)
เพลง "O-YA-O" (3.17)
ผลงาน > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2543 | Forest Girl วางจำหน่าย: 12 มกราคม พ.ศ. 2543  สังกัด: จีเอ็มเอ็ม แกรมมี่  รูปแบบ: ซีดี , เทป |  "o-ya-o"  "รู้ป่ะ"  "ขอบคุณดาว"  "ไปวัดจีน"  "ไม่อยากยืนข้างเธอ"  "อ้ะ..แหม"  "อยากมีแค่เธอ"  "Bad Boy"  "ตื่นสาย"  "เทพนิยาย"  "ผีเสื้อ"  "รู้ป่ะ (MINUS 1)" |
ผลงาน > โฆษณา

โฆษณาแชมพูแคล์รอล (พิ้งกี้ - เจน)
โฆษณาสกาแคร์ (พิ้งกี้ - เจน - แก๊ก - จ๋า)
ผลงาน > มิวสิควีดีโอ

เพลง อะไร...ว้า ศิลปิน แซนด์-แบงค์ (เฉพาะ เจน เจนิเฟอร์)
เพลง เกรงใจ ศิลปิน แร็พเตอร์ (เฉพาะ จ๋า ธัชชา)
เพลง I LOVE YOU ศิลปิน เจอาร์-วอย (เฉพาะ จ๋า ธัชชา)
แหล่งข้องมูลอื่น

Bug Bunji เก็บถาวร 2013-07-29 ที่ เวย์แบ็กแมชชีน
เพนกวินจอมป่วน ก๊วนมาดากัสการ์ (ภาพยนตร์)

| เพนกวินจอมป่วน ก๊วนมาดากัสการ์ |
| --- | --- |
กำกับ:   เอริค ดาร์เนลล์  ไซมอน เจ. สมิธ 
บทภาพยนตร์:   ไมเคิล โคลตัน  จอห์น อาเบาด์  แบรนดอน ซอว์เยอร์ 
เนื้อเรื่อง:   อลัน สคูลคราฟต์  เบรนต์ ไซมอนส์  ไมเคิล โคลตัน  จอห์น อาเบาด์ 
อำนวยการสร้าง:   ลารา เบรย์  มาร์ค สวิฟท์ 
นักแสดงนำ:   ทอม แมคแกรธ  คริส มิลเลอร์  คริสโตเฟอร์ ไนท์ส  คอนราด เวอร์นอน  เบเนดิกต์ คัมเบอร์แบตช์  เคน จัง  แอนเน็ต มาเฮนดรู  ปีเตอร์ สตอร์แมร์  จอห์น มัลโควิช 
ตัดต่อ: นิค เคนเวย์
ดนตรีประกอบ: ลอร์น บาล์ฟ
บริษัทผู้สร้าง: ดรีมเวิกส์แอนิเมชัน แปซิฟิค ดาต้า อิมเมจ  
ผู้จัดจำหน่าย: ทเวนตีท์เซนจูรีฟอกซ์
วันฉาย:   14 พฤศจิกายน ค.ศ. 2014 (2014-11-14) (จีน)  26 พฤศจิกายน ค.ศ. 2014 (2014-11-26) (สหรัฐ)  19 กุมภาพันธ์ ค.ศ. 2015 (2015-02-19) (ไทย) 
ความยาว: 92 นาที
ประเทศ:  สหรัฐอเมริกา
ภาษา: อังกฤษ
ทุนสร้าง: 132 ล้านดอลลาร์สหรัฐ
ทำเงิน: 373.5 ล้านดอลลาร์สหรัฐ
เพนกวินจอมป่วน ก๊วนมาดากัสการ์ (อังกฤษ: Penguins of Madagascar) เป็นภาพยนตร์แอนิเมชันอเมริกันที่ออกฉายในปี พ.ศ. 2557 ผลิตโดย ดรีมเวิกส์แอนิเมชัน กำกับโดย เอริค ดาร์เนลล์ และไซมอน เจ. สมิธ และแสดงนำโดย ทอม แมคแกรธ, คริส มิลเลอร์, คริสโตเฟอร์ ไนท์ส, คอนราด เวอร์นอน, เบเนดิกต์ คัมเบอร์แบตช์, เคน จัง, แอนเน็ต มาเฮนดรู, ปีเตอร์ สตอร์แมร์ และจอห์น มัลโควิช
ตัวละครและเสียงพากย์

ทอม แมคแกรธ รับบท สกิปเปอร์ (Skipper)
คริส มิลเลอร์ รับบท โควอลสกี (Kowalski)
คริสโตเฟอร์ ไนท์ส รับบท ไพรเวท (Private)
คอนราด เวอร์นอน รับบท ริโก (Rico)
เบเนดิกต์ คัมเบอร์แบตช์ รับบท คาสสิฟายด์ (Agent Classified)
เคน จัง รับบท Short Fuse
แอนเน็ต มาเฮนดรู รับบท อีวา (Eva)
ปีเตอร์ สตอร์แมร์ รับบท Corporal
จอห์น มัลโควิช รับบท เดฟ / ดร. อ็อกตาเวียส (Dave / Dr. Octavius Brine)
แดนนี จาคอบส์ รับบท คิง จูเลี่ยน ที่ 13 (King Julien XIII)
แอนดี้ ริกเตอร์ รับบท มอร์ท (Mort)
การตอบรับ

รอตเทนโทเมโทส์รายงานว่าร้อยละ 74 ของผู้วิจารณ์ 117 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.2 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 53 เต็ม 100 คะแนน ซึ่งประเมินโดยผู้วิจารณ์ 31 คน